CELEX: C2005/171/08
Language: fi
Date: 2005-07-09 00:00:00
Title: Yhteisöjen tuomioistuimen tuomio, (viides jaosto) 28 päivänä huhtikuuta 2005, asiassa C-157/04: Euroopan yhteisöjen komissio vastaan Espanjan kuningaskunta (Jäsenyysvelvoitteiden noudattamatta jättäminen — Jätehuolto — Direktiivit 75/442/EY, 91/689/EY ja 1999/31/EU — Punta de Avalosin ja Olveran kaatopaikat)

9.7.2005   
            
            
               FI
            
            
               Euroopan unionin virallinen lehti
            
            
               C 171/4
            
         
      YHTEISÖJEN TUOMIOISTUIMEN TUOMIO,
   (viides jaosto)
   28 päivänä huhtikuuta 2005,
   asiassa C-157/04: Euroopan yhteisöjen komissio vastaan Espanjan kuningaskunta (1)
   
   (Jäsenyysvelvoitteiden noudattamatta jättäminen - Jätehuolto - Direktiivit 75/442/EY, 91/689/EY ja 1999/31/EU - Punta de Avalosin ja Olveran kaatopaikat)
   (2005/C 171/08)
   Oikeudenkäyntikieli: espanja
   Asiassa C-157/04, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 29.3.2004, Euroopan yhteisöjen komissio (asiamiehinään G. Valero Jordana ja M. Konstantinidis) vastaan Espanjan kuningaskunta (asiamiehenään L. Fraguas Gadea), yhteisöjen tuomioistuin (viides jaosto), toimien kokoonpanossa: jaoston puheenjohtaja R. Silva de Lapuerta sekä tuomarit C. Gulmann ja J. Klučka (esittelevä tuomari), julkisasiamies: M. Poiares Maduro, kirjaaja: R. Grass, on antanut 28.4.2005 tuomion, jonka tuomiolauselma on seuraava:
   
               1
            
            
               Espanjan kuningaskunta ei ole noudattanut jätteistä 15 päivänä heinäkuuta 1975 annetun neuvoston direktiivin 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/156/ETY, 4, 8, 9 ja 13 artiklan, vaarallisista jätteistä 12 päivänä joulukuuta 1991 annetun neuvoston direktiivin 91/689/ETY 2 artiklan ja kaatopaikoista 26 päivänä huhtikuuta 1999 annetun neuvoston direktiivin 1999/31/ETY 14 artiklan mukaisia velvoitteitaan, koska se ei ole toteuttanut kyseisten direktiivien noudattamisen edellyttämiä toimenpiteitä siltä osin kuin on kyse Gomeran saarella (Kanarian saarten itsehallintoalue) Punta de Avalosin alueella sijaitsevasta valvomattomasta kaatopaikasta.
            
         
               2
            
            
               Espanjan kuningaskunta ei ole noudattanut direktiivin 75/442, sellaisena kuin se on muutettuna direktiivillä 91/156, 4, 8, 9 ja 13 artiklan mukaisia velvoitteitaan, koska se ei ole toteuttanut kyseisen direktiivin noudattamisen edellyttämiä toimenpiteitä siltä osin kuin on kyse Cadizin alueella (Andalusian itsehallintoalue) sijaitsevasta Olveran valvomattomasta kaatpaikasta.
            
         
               3
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EUVL C 106, 30.4.2004.